(11) беше доказано, че заобикаля антидъмпинговите мита върху джъмбо ролките от Китай. При разследването не бяха открити доказателства, че суровините, използвани от тайландските производители износители, са с различен от китайския произход. Поради това съответните части са с произход от страната, обект на мерки.
 2.6. Стойност на частите и добавена стойност
 (37)
 В член 13, параграф 2 от основния регламент се посочва, че що се отнася до комплектуването друго условие за установяване на заобикаляне е дали частите (в този случай с произход от Китай) съставляват 60 % или повече от общата стойност на всички части на комплектувания продукт и дали добавената стойност на включените в комплектуването или доокомплектуването части е под 25 % от производствените разходи. Поради неоказване на съдействие от страна на производителите износители от Тайланд Комисията разчиташе на предоставените от заявителя доказателства, за да установи дали са изпълнени праговете от 60 % и от 25 %.
 (38)
 Предвид оборудването, което известните производители износители използват в своите фабрики, както е посочено в съответните им уебсайтове и в информацията, предоставена в искането, производственият процес в Тайланд може да включва някои довършителни операции като пренавиване, разрязване или темпериране.
 (39)
 Заявителят показа, че при производството на малки ролки от джъмбо ролки или от фолио тези суровини представляват почти 90 % от общата стойност на частите на комплектувания продукт. Заявителят също така показа, че и за двете суровини добавената стойност на тези части е съответно под 18 % и под 24 %.
 (40)
 Поради това Комисията стигна до заключението, че условията съгласно член 13, параграф 2 от основния регламент са изпълнени.
 2.7. Намаляване на коригиращия ефект на митото
 (41)
 За оценката на евентуалното намаляване на коригиращия ефект на съществуващите мерки по отношение на цените и/или на количествата Комисията използва експортните цени и обеми, докладвани от Евростат. Комисията сравни средната ненанасяща вреда цена, както е установена при разследването от 2019 г. в рамките на прегледа с оглед изтичане на срока на действие на мерките, със среднопретеглените експортни цени CIF, надлежно коригирани, за да включват конвенционалните мита и разходите след митническо оформяне, като разликата беше нивото на занижаване на цените.
 (42)
 Сравнението на цените показа, че има занижаване на цените с 29 %.
 (43)
 Освен това при разследването се установи, че изнесените количества, за които е констатирано, че заобикалят съществуващите мерки, са значителни и представляват 14 % от общия обем на вноса на малки ролки през отчетния период.
 (44)
 Поради това Комисията стигна до заключението, че вносът от Тайланд, който е предмет на настоящото разследване, намалява ефекта от съществуващите мерки по отношение на количествата и на цените.
 2.8. Доказателства за дъмпинг
 (45)
 В съответствие с член 13, параграф 1 от основния регламент Комисията проучи дали има доказателства за съществуването на дъмпинг по отношение на нормалната стойност, установена при последния преглед с оглед изтичане на срока на действие на мерките за сходния продукт.
 (46)
 За да определи експортните цени от Тайланд, Комисията използва средната експортна цена на малките ролки през отчетния период, както е докладвано от Евростат. С цел обективното сравнение между нормалната стойност и експортната цена